ຫວຽດນາມ​ຕ້ອງການ ເງິນ 500 ລ້ານ​ໂດ​ລາ ເພື່ອເກັບກູ້ລະເບີດ ທີ່ຍັງບໍ່ທັນແຕກ
​​ຫວຽດນາມ​ກ່າວ​ວ່າ ຕົນ​ຈະ​ຕ້ອງ​ໃຊ້​ເວລາ​ຫລາຍ​ສິບ​ປີ ​ເພື່ອ​ເກັບ​ກູ້​ ລະ​ເບີດ​ທີ່​ຍັງ​ບໍ່​ທັນແຕກ​ ຢູ່ໃນ​ພື້ນ​ທີ່​ຫລາຍ​ຮ້ອຍ​ພັນເຮັກຕ້າ.
ນາຍົກລັດຖະມົນຕີຫວຽດນາມ ກ່າວວ່າ ນັບຕັ້ງແຕ່ສົງຄາມຫວຽດນາມໄດ້ສິ້ນສຸດລົງໃນປີ 1975 ເປັນຕົ້ນມາ ໄດ້ມີປະຊາຊົນຫລາຍກວ່າ 42,000 ຄົນເສຍຊີວິດແລະອີກຫລາຍກວ່າ 62,000 ບາດເຈັບ ຍ້ອນລະເບີດ ລະເບີດຝັງດິນແລະວັດຖຸລະເບີດອື່ນໆ ທີ່ຖືກປະຖິ້ມໄວ້ຢູ່ ຕາມພື້ນທີ່ຕ່າງໆໃນປາງສົງຄາມ ນາຍົກລັດຖະມົນຕີ ຫງຽນ ຕັນ ຢຸງ ໄດ້ໃຫ້ສະຖິຕິທີ່ໜ້າຕົກໃຈ ຂອງມູນເຊື້ອສົງຄາມ ໃນ ວັນຈັນມື້ນີ້ ທີ່ກອງປະຊຸມນານາຊາດຂອງຜູ້ໃຫ້ຄວາມຊ່ວຍເຫລືອໃນວຽກງານເກັບກູ້ລະ ເບີດ ທີ່ນະຄອນຫລວງຮາໂນຍ ຫວຽດນາມກໍາລັງຊອກຫາເງິນ ຈໍານວນ 500 ລ້ານໂດລາ ເພື່ອເປັນທຶນໃນການປຸກລະດົມ ເກັບກູ້ລະເບີດທີ່ຍັງບໍ່ທັນແຕກ ສະຫະລັດໄດ້ໃຊ້ລະເບີດ ແລະກະສຸນປືນ 16 ລ້ານຕັນ ໃນປາງສົງຄາມຫວຽດນາມ ໃນເວລາ ເປັນພັນທະມິດກັບລັດຖະບານຫວຽດນາມໃຕ້ ທີ່ໄດ້ ປາໄຊໃຫ້ແກ່ພວກນັກລົບຄອມມີວນີສ ຫວຽດນາມເໜືອ ທີ່ໄດ້ທ້ອນໂຮມປະເທດເປັນນຶ່ງດຽວນັ້ນ ທ່ານ David Shear ເອກອັກຄະລັດຖະທູດສະຫະລັດ ໄດ້ບອກກອງປະຊຸມວ່າວໍຊິງຕັນໄດ້ ໃຫ້ເງິນ ຈໍານວນ 62 ລ້ານໂດລາໄປແລ້ວ ເພື່ອ ຊ່ວຍຫວຽດນາມຮັບມືກັບມູນເຊື້ອສົງຄາມ ອັນເຈັບປວດນັ້ນ ພວກເຈົ້າໜ້າທີ່ຫວຽດນາມກ່າວວ່າ ຕົນຈະຕ້ອງໃຊ້ເວລາຫລາຍສິບປີ ເພື່ອເກັບກູ້ລະເບີດທີ່ ຍັງບໍ່ທັນແຕກຢູ່ໃນພື້ນທີ່ຫລາຍຮ້ອຍພັນເຮັກຕ້າ ຫລືປະມານນຶ່ງສ່ວນຫ້າຂອງພື້ນທີ່ທັງໝົດ ຂອງປະເທດ